Planinsko društvo Škofja Loka

Odbor za izvedbo spominskega  pohoda

“PO POTI CANKARJEVEGA BATALJONA”                                       

s Pasje ravni v Dražgoše




           Škofja Loka, november 2011
                                                              R A Z P I S

Planinsko društvo Škofja Loka vabi planince na

33. spominski planinski pohod

“Po poti Cankarjevega bataljona” s Pasje ravni v Dražgoše,

07. in 08. januarja 2012
1. Planinski pohod “PO POTI CANKARJEVEGA BATALJONA” je spominski ob obletnici bitke v Dražgošah v januarju leta 1942. 

2. Zbor udeležencev pohoda bo 07. januarja 2012 do 22. ure na Pasji ravni (križišče Črni vrh - Pasja ravan - Kovski vrh) na Koširjevi kmetiji - Jože Setnikar,  kmečki turizem tel. št. 01 364 51 16.  
3. Začetek 33. spominskega pohoda bo v soboto, 07. januarja 2012, med 22. in 23. uro. Čas odhoda določi vodstvo na dan pohoda, z ozirom na vremenske razmere. 
4. Smer pohoda: Pasja ravan, Sv. Petra hrib, Zminec, Breznica (počitek-čaj), Sv. Tomaž, Praprotno, Ševlje, Zabrekve (počitek-čaj), Dražgoše. 

5. Pohodnikom priporočamo, da koristijo posebni avtobus iz Škofje Loke do vasi Log v Poljanski dolini, ki ima odhod z avtobusne postaje v Škofji Loki ob 20.00 uri. 

6. Pohoda se lahko udeleži samo zdrav in fizično dovolj pripravljen planinec. Pohod traja 10 - 12 ur v zahtevnih zimskih razmerah in pretežno ponoči.

7. Pohod poteka IZKLJUČNO v strnjeni koloni z vmesnimi postanki. Vodstvo pohoda ima pravico odstraniti nediscipliniranega pohodnika, če se ne drži reda in navodil. 
8. Vsak udeleženec se pohoda udeleži na lastno odgovornost. 

9. Pohod spremljajo planinski vodniki PD, člani odbora Škofja Loka, pripadniki gorske policije in člani Društva GRS.
10.  Oprema vsakega pohodnika mora ustrezati vremenskim prilikam na dan pohoda. Posebno priporočamo nepremočljivo obutev, topla oblačila in pohodne palice.

ČELNA SVETILKA JE OBVEZNA. 

11.  V Breznici in Zabrekvah organizator pohoda zagotovi topli napitek, v Dražgošah enolončnico, za prehrano na poti pa  poskrbi vsak sam. 

12.  Informacije o pohodu  dobite po tel. št. 04 512 06 67, po 15. uri pa na št. 041 679 121 in 041 595 005,  na spletni strani: www.pd-skofjaloka.com in po elektronski pošti: info@pd.skofjaloka.com.
13.  Vsak udeleženec spominskega pohoda se mora obvezno javiti vodstvu pohoda na  Pasji  ravni za vpis v evidenco. Vsi udeleženci pohoda vplačajo ob vpisu 10€ prijavnine in prejmejo kontrolni kupon za vpis opravljenega pohoda in za malico v Dražgošah.
14.  Za prvo udeležbo pohodniki prejmejo od organizatorja izkaznico in bronasto značko, za tretji pohod srebrno, za peti pohod zlato značko, za deset pohodov spominsko plaketo, za dvajset in trideset pohodov pa posebno priznanje.    

Kdor ne bo imel izkaznice že opravljenih pohodov bo lahko dobil novo, 
proti plačilu 1€. 
15.  S prihodom pred šolo v Dražgoše, žigosanjem knjižic, podelitvijo značk, plaket in priznanj, je pohod končan. Vsem udeležencem spominskega pohoda priporočamo, da se udeležijo proslave pri spomeniku.  
16.  Udeleženci si povratek iz Dražgoš organizirajo sami ali koristijo avtobusni prevoz organizatorja pohoda izpred brunarice pod spomenikom v Dražgošah do Škofje Loke. 
17.  Pohod bo ob vsakem vremenu, razen če ga odpove organizator. 

18.  PD Škofja Loka priporoča udeležencem pohoda, da v zadnjih dneh pred pohodom spremljajo javna občila (časopisi, TV, radio, internet), kjer bomo objavili informacije, ki so pomembne za pohod. 






                               Predsednik Odbora


                                                                             Iris Todorovič, l. r. 
